Дика је врлости мазда
0001    Лов ловио Бан-Секуле 
0002    и планином и горицом. 
0003    Намјера га нанијела 
0004    на јуначко разбојиште, 
0005    на вучије вијалиште 
0006    и вилиње игралиште. 
0007    Ту уфати Секул вилу. 
0008    Богом куми б’јела вила: 
0009    "Богом брате, Бан-Секула! 
0010    Не води ме ујку своме, 
0011    своме ујку Угрин-Јанку, 
0012    три ћу теби казат’ биља: 
0013    да си частан у дружини, 
0014    да тил јуба роди сина, 
0015    да ти сабља с’јече Турке." 
0016    Ал’ јој вели Бан-Секула: 
0017    "Муч’ не лудуј, б’јела вило! 
0018    Био Секул јунак собом - 
0019    биће частан у дружину; 
0020    била здрава глава моја 
0021    родиће ми љуба сина, 
0022    а и оштра сабља моја. 
0023    Здраво моја десна рука, 
0024    Сјећи ће ми сабља Турке." 
0025    Пак одведе б’јелу вилу 
0026    дарива је ујку своме, 
0027    а он њему крило златно, 
0028    крило златно и перјатно.

Извор 

Сима Милутиновић Сарајлија, Пјеванија црногорска и херцеговачка, приредио Добрило Аранитовић, Никшић, 1990. [Пјеванија церногорска и херцеговачка, сабрана Чубром Чојковићем Церногорцем. Па њим издана истим, у Лајпцигу, 1837.], стр. 3

Српске епске народне песме
Пјеванија црногорска и херцеговачка